CELEX: 22020D0345
Language: fi
Date: 2019-12-13 00:00:00
Title: ETA:n sekakomitean päätös N:o 327/2019, annettu 13 päivänä joulukuuta 2019, ETA-sopimuksen liitteen XXI (Tilastot) muuttamisesta [2020/345]

5.3.2020   
               
               
                  FI
               
               
                  Euroopan unionin virallinen lehti
               
               
                  L 68/85
               
            
         ETA:N SEKAKOMITEAN PÄÄTÖS
         N:o 327/2019,
         annettu 13 päivänä joulukuuta 2019,
         ETA-sopimuksen liitteen XXI (Tilastot) muuttamisesta [2020/345]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Integroiduista maatilatilastoista sekä asetusten (EY) N:o 1166/2008 ja (EU) N:o 1337/2011 kumoamisesta 18 päivänä heinäkuuta 2018 annettu Euroopan parlamentin ja neuvoston asetus (EU) 2018/1091 (1) olisi otettava osaksi ETA-sopimusta.
                  
               
                     (2)
                  
                  
                     Asetuksella (EU) 2018/1091 kumotaan Euroopan parlamentin ja neuvoston asetus (EY) N:o 1166/2008 (2), joka on otettu osaksi ETA-sopimusta ja joka näin ollen olisi poistettava ETA-sopimuksesta.
                  
               
                     (3)
                  
                  
                     Sen vuoksi olisi muutettava ETA-sopimuksen liitettä XXI,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan ETA-sopimuksen liitteessä XXI olevan 23 kohdan (Euroopan parlamentin ja neuvoston asetus (EY) N:o 1166/2008) teksti seuraavasti:
            
               ”32018 R 1091: Euroopan parlamentin ja neuvoston asetus (EU) 2018/1091, annettu 18 päivänä heinäkuuta 2018, integroiduista maatilatilastoista sekä asetusten (EY) N:o 1166/2008 ja (EU) N:o 1337/2011 kumoamisesta (EUVL L 200, 7.8.2018, s. 1).
               Tätä sopimusta sovellettaessa asetuksen säännöksiä koskevat seuraavat mukautukset:
               
                           a)
                        
                        
                           EFTA-valtioita ei sido asetuksessa vaadittu tietojen alueellinen erittely.
                        
                     
                           b)
                        
                        
                           EFTA-valtioita ei velvoiteta keräämään ja toimittamaan tietoja asetuksen liitteessä IV lueteltuihin aihealueisiin eli 7 artiklan b alakohdassa tarkoitettuun ”Maaseudun kehittäminen” -aihealueeseen, 7 artiklan g alakohdassa tarkoitettuun ”Hedelmätarhat”-aihealueeseen ja 7 artiklan h alakohdassa tarkoitettuun ”Viinitarhat”-aihealueeseen liittyvien toimenpiteiden täytäntöönpanosta eikä 9 artiklan mukaisia kertaluonteisia tietoja, joilla täydennetään edellä mainittuja kolmea aihealuetta.
                        
                     
                           c)
                        
                        
                           Tätä asetusta ei sovelleta Liechtensteiniin.”
                        
                     
         
         
            2 artikla
            Asetuksen (EU) 2018/1091 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 14 päivänä joulukuuta 2019, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 13 päivänä joulukuuta 2019.
            
               
                  ETA:n sekakomitean puolesta
               
               
                  Puheenjohtaja
               
               Gunnar PÁLSSON
            
         
         
            (1)  EUVL L 200, 7.8.2018, s. 1.
         
            (2)  EUVL L 321, 1.12.2008, s. 14.
         
            (*1)  Valtiosäännön asettamista vaatimuksista ei ole ilmoitettu.